# Cabalis

### De Viquipèdia

Els cabalis ((Καβαλίς, Καβαλλίς, Καβαλία) foren un poble de l' Àsia Menor esmentat per Heròdot junt amb els misis, lidis, lasonis i higenis. En un passatge esmenta als cabelis o meonis i diu que eren anomenats lasonis. Estrabó parla dels cibiratis i cabal·lis i diu que els primers foren descendents dels lidis que van ocupar una part del territori dels cabal·lis o cabals (caballi); mes tard diu que els cabaleis foren solimis. Plini situa el territori de Cabàlia al interior de Lícia i diu que les tres ciutats principals foren Oenoanda, Balbura i Bubon; Ptolomeu dona les mateixes tres ciutats per el territori que anomena com Carbàlia i situa a Pamfília, possiblement un error per Cabàlia. Les tres ciutats estan identificades i es poden situar a Lícia. Ptolomeu a mes de les tres ciutats diu que foren del territori les de Cretòpolis, Termessos i Milyas. Plini diu que Cabàlia era part de Galàcia a la frontera amb Pamfília. Esteve Bizantí dona una ciutat dels cabalis de nom també Cabalis.

Obtingut de "http://ca.wikipedia.org../../../c/a/b/Cabalis.html"

Categoria: Grups històrics poc coneguts

##### Views

- Article
- Discussió
- Revisió actual

##### Cerca